Jemisi Ogunleje

Jemisi Ogunleje (Yemisi Ogunleye; dzimusi  Germersheimā) ir Vācijas vieglatlēte, startē lodes grūšanas sacensībās. Viņa ir  čempione, Eiropas čempionāta un Pasaules čempionāta telpās medaļniece.

Viņas māte ir vāciete, bet tēvs nāk no Nigērijas.

 Karjera 
Ar sportu sākusi nodarboties agrā vecumā, sākumā trenējusies vingrošanā, 13 gadu vecumā pievērsusies vieglatlētikai un sāka nodarboties ar septiņcīņu. 15 gadu vecumā guvusi smagu traumu, kas liedza veikt visas disciplīnas, un turpmāk koncetrējusies uz lodes grūšanu.

2023. gada Eiropas spēlēs izcīnīja sudraba medaļu. Pasaules čempionātā pirmo reizi piedalījās 2023. gadā Budapeštā, iekļuva finālsacensībās un ieguva 10. vietu. 2024. gada Pasaules čempionātā telpās Glāzgovā sasniedza personisko rekordu, aizgrūžot lodi 20,19 m, un izcīnīja sudraba medaļu, piekāpjoties tikai kanādietei Sārai Mitonei. 2024. gada Eiropas čempionātā Romā ar rezultātu 18,62 m ieguva bronzas godalgu.  Parīzē kļuva par olimpisko čempioni, pēdējā mēģinājumā aizgrūžot lodi tieši 20 metrus tālu.

2025. gada Eiropas čempionātā telpās Apeldornā izcīnīja sudraba medaļu.

 Sasniegumi 
 2015 Pasaules čempionāts jauniešiem (U18)  7. 16,73 m (3 kg lode) 2017 Eiropas U-23 čempionāts  6. 15,69 m 2023 Eiropas spēles 2. 18,85 m Pasaules čempionāts  10. 18,97 m 2024 Pasaules čempionāts telpās 2. 20,19 m Eiropas čempionāts 3. 18,62 m Olimpiskās spēles 1. 20,00 m 2025 Eiropas čempionāts telpās 2. 19,56 m

 Atsauces 

 Ārējās saites 

Kategorija:1998. gadā dzimušie
Kategorija:Reinzemē-Pfalcā dzimušie
Kategorija:Vācijas vieglatlētes
Kategorija:Lodes grūdēji
Kategorija:2024. gada vasaras olimpisko spēļu dalībnieki
Kategorija:Vācijas olimpiskie zelta medaļnieki
Kategorija:Olimpiskie zelta medaļnieki vieglatlētikā